CELEX: C2005/217/20
Language: et
Date: 2005-09-03 00:00:00
Title: Euroopa Kohtu (viies koda) 7. juuli 2005. aasta otsus kohtuasjas C-383/03 (Verwaltungsgerichtshof'i eelotsusetaotlus): Ergül Dogan versus Sicherheitsdirektion für das Bundesland Vorarlberg (EMÜ ja Türgi vaheline assotsiatsioonileping — Töötajate liikumisvabadus — Assotsiatsiooninõukogu otsus nr 1/80 — Artikli 6 lõike 1 kolmas taane ja lõige 2 — Liikmesriigi seaduslikul tööturul töötamine — Kriminaalkorras süüdimõistmine — Vangistus — Mõju riigis elamise õigusele)

3.9.2005   
            
            
               ET
            
            
               Euroopa Liidu Teataja
            
            
               C 217/11
            
         
      EUROOPA KOHTU
   
   (viies koda)
   7. juuli 2005. aasta otsus
   kohtuasjas C-383/03 (Verwaltungsgerichtshof'i eelotsusetaotlus): Ergül Dogan versus Sicherheitsdirektion für das Bundesland Vorarlberg (1)
   
   (EMÜ ja Türgi vaheline assotsiatsioonileping - Töötajate liikumisvabadus - Assotsiatsiooninõukogu otsus nr 1/80 - Artikli 6 lõike 1 kolmas taane ja lõige 2 - Liikmesriigi seaduslikul tööturul töötamine - Kriminaalkorras süüdimõistmine - Vangistus - Mõju riigis elamise õigusele)
   (2005/C 217/20)
   Kohtumenetluse keel: saksa
   Kohtuasjas C-383/03, mille esemeks on EÜ artikli 234 alusel Verwaltungsgerichtshof'i (Austria) 4. septembri 2003. aasta otsusega esitatud eelotsusetaotlus, mis saabus Euroopa Kohtusse 12. septembril 2003, menetluses Ergül Dogan
      v.
      Sicherheitsdirektion für das Bundesland Vorarlberg, tegi Euroopa Kohus (viies koda), koosseisus: koja esimees R. Silva de Lapuerta, kohtunikud R. Schintgen (ettekandja) ja P. Kūris; kohtujurist: D. Ruiz-Jarabo Colomer, kohtusekretär: R. Grass, 7. juulil 2005 otsuse, mille resolutiivosa on järgmine:
   Türgi kodanik, kellel on Euroopa Majandusühenduse ja Türgi vahelise assotsiatsioonilepinguga asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 6 lõike 1 kolmanda taande alusel vaba juurdepääs kõigile palgalistele töökohtadele omal valikul, ei kaota seda õigust isegi mitmeid aastaid kestva vangistuse jooksul tööturult eemalolekust tulenevalt, juhul kui tema eemalolek vastuvõtva liikmesriigi seaduslikust tööturust on vaid ajutine.
   Selle sätte alusel asjaomasele isikule antava tööloa ja sellega kaasneva elamisloa suhtes ei või sama otsuse artikli 14 lõike 1 kohaldamisel või olukorras, kus Türgi kodanik on vanglast vabanemise järgselt ületanud uue palgalise töö otsimiseks mõistliku tähtaja, rakendada piiranguid avalikust korrast, julgeolekust ja rahvatervisest lähtudes.
   
      (1)  ELT C 35, 7.2.2004.